La Falla Maria Ros-Sant Tomás celebra la seua III Jornada Animalista el pròxim 25 de febrer
2025-07-24

Després d’haver d’ajornar l’activitat a causa de les inclemències meteorològiques, la Falla María Ros-Sant Tomás de Burjassot ha programat la seua III Jornada Animalista Ciutat de Burjassot per a diumenge que ve 25 de febrer. En aquesta ocasió, la jornada tindrà lloc en els voltants del casal de la Falla, en la Plaça de les Palmeres.

A partir de les 10:45 hores començaran les activitats preparades per a celebrar la jornada. La primera serà la desfilada d’animals en adopció per a, a les 11:45 hores, donar pas a una classe pràctica i a un col·loqui impartit per “El adiestrador canino”.

Una hora més tard, sobre les 12:40 hores, tindrà lloc el concurs-desfilada de mascotes en el qual es farà lliurament de tres premis finalitzant la jornada, a les 13:15 hores, amb una nova desfilada de mascotes en adopció i el lliurament final de premis.

A més de per la Falla María Ros, la jornada està organitzada per la “Perruquería Canina Ché que gos” i compta amb la col·laboració de l’Ajuntament de Burjassot, des de la regidoria de Falles, dirigida per Estefanía Ballesteros.